מתיאס אוליברה

מתיאס אוליברה מירמונטס (בספרדית: Mathías Olivera Miramontes; נולד ב-31 באוקטובר 1997) הוא כדורגלן אורוגוואי המשחק בעמדת המגן בנאפולי ובנבחרת אורוגוואי.

קריירה 
אוליברה, יליד מונטווידאו, הוא בוגר מחלקת הנוער של נסיונל. לאחר שהתקדם במערך הנוער, הוא ערך את הופעת הבכורה שלו בקבוצה הבוגרת ב-13 בפברואר 2016 בניצחון 0–3 על ריבר פלייט במסגרת הליגה המקומית.

אוליברה הופיע רק במשחק אחד נוסף עבור המועדון בהפסד 0–2 לפלאסה קולוניה ב-29 בפברואר 2016. בדצמבר אותה השנה נקנה על ידי אטנאס.

חטאפה 
ב-14 באוגוסט 2017 חתם אוליברה על חוזה לשש שנים בחטאפה מהליגה הספרדית.

הוא הבקיע את השער הראשון שלו בקבוצה ב-21 באפריל 2018 בניצחון 0–1 על אייבר.

ב-4 ביולי 2018 אלבסטה מהליגה הספרדית השנייה החתימה את אוליברה בהשאלה לעונה אחת. הוא שיחק 15 משחקים וכבש שער עבור המועדון לפני שהשאלתו נקטעה על ידי חטאפה ב-25 בינואר 2019.

נאפולי 
ב-26 במאי 2022 הוחתם לשלוש שנים על ידי נאפולי מהסרייה א', אליה הצטרף החל מ-1 ביולי 2022. ב-9 באוקטובר כבש שער בכורה בקבוצה, בניצחון 1–4 על קרמונזה.

קריירה בינלאומית 
ב-27 בינואר 2022 ערך אוליברה את הופעת הבכורה שלו בנבחרת אורוגוואי, בניצחון 1-0 על נבחרת פרגוואי במסגרת מוקדמות מונדיאל 2022.

תארים 
נאפולי

 אליפות איטליה: 2022/2023

קישורים חיצוניים

הערות שוליים 

כדורגלנים אורוגוואים
מגני כדורגל אורוגוואים
מונטווידאו: כדורגלנים
כדורגלני חטאפה
כדורגלני נסיונל
כדורגלני אלבסטה
כדורגלני נאפולי
כדורגלני נבחרת אורוגוואי
כדורגלני מונדיאל 2022
ספורטאים אורוגוואים בספרד
ספורטאים אורוגוואים באיטליה
אורוגוואים שנולדו ב-1997